OzLabs/hebrew-wiki-articles huggingface dataset:
Org-mode

org-mode היא תוכנה ושפת סימון לעריכת מסמכים, תכנון והכנה לדפוס, אשר זמינה כהרחבה עבור עורך הטקסט החופשי GNU Emacs. התוכנה פותחה על ידי קרסטן דומיניק (Carsten Dominik) בשנת 2003.

== היסטוריה ==
כמקובל בעולם התוכנה החופשית , במהלך השנים תרמו מפתחים רבים לשיפור והרחבת היכולות המקוריות של התוכנה, אשר במקור פותחה על ידי קרסטן לשימוש עצמי. מאז 2006 התוכנה מופצת כחלק מ-Emacs ומתוחזקת על ידי מפתחים אחרים, בתמיכת קהילת התוכנה החופשית.

בעקבות הפופולריות הרבה שלה, קובצי org החלו להיתמך במספר מערכות להכנת מסמכים לדפוס או לרשת האינטרנט<ref></ref><ref></ref> ובתוכנות אחרות מלבד Emacs, המאפשרות תצוגה או מניפולציה מוגבלת של קבצים שנכתבו בשפת סימון זו.

== מאפיינים ==
קבצים הנושאים את הסיומת org הם קובצי טקסט פשוטים בהם משולבות הוראות בשפת סימון מיוחדת לציון מתאר (לדוגמה, ראשי פרקים של מאמר או רשימת נושאים).

ההרחבה מיושמת כאוסף של פונקציות ייעודיות בשפת Emacs Lisp. באמצעות קיצורי מקשים ייעודיים ניתן לנווט ביעילות מרבית בתוך המסמך, להציג כותרות ברמות שונות, להסתיר או לחשוף חלקים של המסמך, לשנות רשימות תיוג ועוד.

על בסיס התמיכה הקיימת ב-Emacs, ניתן לכתוב קובצי org גם בעברית. ניתן להוסיף הוראות ליישור הטקסט לכיוון הרצוי על פי הצורך - הן לצורך תצוגה על גבי המסך, אבל גם בזמן הייצוא ייצוא לפורמטים אחרים.

תחביר הסימון הייחודי של org-mode נתמך כיום גם על ידי שירותי אירוח הקוד הפופולריים GitHub ו-GitLab.

=== ביצוע קוד ומחקר הדיר ===
מספר הרחבות ייחודיות נכתבו עבור Org-mode במהלך השנים, שהרחיבו את היכולות הבסיסיות שלה. org-babel (או פשוט "בבל") מאפשרת שילוב וביצוע קטעי קוד בטקסט וכך ניתן ליישם סגנונות אלטרנטיביים לפיתוח תוכנה, כמו בהשראת דונלד קנות'. התמיכה במחקר הדיר נסמכת אף היא על ״בבל״, ומספקת דרך לחזרה על חישובים באופן המבטיח תוצאות זהות - כפי שנדרש במחקר. "בבל" תומכת ביותר מ-70 שפות תכנות וסביבות ביצוע קוד.

=== ייצוא טקסט לפורמטים וסוגי מסמכים אחרים ===
אף שלא קיימות כיום תוכנות רבות התומכות באופן מלא בכל היכולות הטמונות בקובצי org, מדובר בשפת סימון פשוטה מאוד ולכן קל מאוד "לייצא" קבציים אלה לקבצים בפורמטים אחרים. ניתן למשל לייצא מסמך שנכתב בפורמט זה אל קובצי PDF, Office Open XML, docx, epub, או אפילו להמירם לשפות סימון אחרות, כמו Markdown, MediaWiki.

מאחר שמנגנון הייצוא המשולב ב-org-mode משוכלל ויעיל דיו, היא נפוצה מאוד בשימוש כתחליף קל משקל לשפת LaTeX. משתמשים המעדיפים לעשות זאת יכולים לכתוב קובצי org, בהם ניתן לשלב הוראות בסיסיות המיועדות לפענוח על ידי פרשני LaTeX, ובדרך זו להפיק מסמכי PDF ובהם הערות, מידע ביבליוגרפי, תמונות ועוד.

מאחר שתמיכה בשפת סימון זו כלולה כבר ב-Pandoc, ניתן למעשה לייצא קובצי org לכל הפורמטים הנתמכים על ידי Pandoc עצמה.

== לקריאה נוספת ==
=== ספרים ===
* 

=== מאמרים ===
* 
* 

== קישורים חיצוניים ==

* 
* [http://www.orgzly.com Orgzly] עבור אנדרואיד
* [https://beorg.app/ beorg] עבור IOS
* [https://plainorg.com Plain Org] עבור IOS
* [https://flathabits.com Flat Habits] עבור IOS

== הערות שוליים ==
אנדראה (זמרת בולגרייה)

תאודורה רומנובה אנדרייבה (; נולדה ב-23 בינואר 1987), ידועה תחת שם הבמה אנדראה, היא זמרת פופ-פולק,<ref name="class"></ref> במאית וידאו, שחקנית, ופזמונאית בולגרייה.

אנדראה הייתה בעבר חלק מהצמד "סהרה", יחד עם המפיק הרומני שהיה מועמד לפרס גראמי, קוסטי יוניצה.<ref name="shaggy2"></ref> שירם "I wanna" משנת 2010 הגיע למקומות גבוהים במצעדים במגוון מדינות באירופה, אמריקה והמזרח התיכון.

== ביוגרפיה ==
אנדראה נולדה ב-23 בינואר 1987 בעיר סופיה, בירת בולגריה, היא החלה לקחת שיעורים במוזיקה בגיל צעיר מדודתה, שהייתה זמרת אופרה.<ref>[http://www.andreasite.eu/biography/ Официален сайт на Андреа]</ref>

לאחר שסיימה את התיכון החלה אנדראה את קריירתה המוזיקלית בתוך בולגריה, ובשנת 2008 פגשה במוזיקאי הרומני קוסטי יוניצה, ויחד הם הוציאו את הסינגל "Само Мой". בשנה שלאחר מכן הם יצרו את הצמד "סהרה".<ref></ref> בשנת 2010 הוציאו את השיר "I wanna" שהיה שיא ההצלחה של הצמד.

בסוף 2010 פנתה אנדראה לקריירת סולו ונכנסה לשוק הרומני. בשנת 2012 חתמה בחברת התקליטים הרומנית רוטון מיוזיק. ב-2014 הוציאה שיר יחד עם אלק סנדר שתמך בקהילת הלהט"ב והתנגד לאפליה על בסיס העדפה מינית. היא זכתה לאזכור בטלוויזיה האמריקאית, ברשת CNN.<ref>[http://planeta.tv/news/view/Andrea-i-Alek-sandar-vpechatliha-cnn Андреа и Alek Sandar впечатлиха CNN и международната преса]</ref>

== קישורים חיצוניים ==

* 

== הערות שוליים ==

קטגוריה:זמרות בולגריות
קטגוריה:בולגריות שנולדו ב-1987
קטגוריה:בולגרים שנולדו ב-1987
אלכס גונזלס

אוגוסטו אלחנדרו חוסה גונזלס (בספרדית: Augusto Alejandro José González; נולד ב-13 באוגוסט 1980), הידוע באופן מקצועי בשם אלכס גונזלס, הוא שחקן קולנוע וטלוויזיה ספרדי.

==קריירה==
לאחר שגונזלס כיכב בסרטים קצרים ושיחק תפקיד משנה בסדרת הטלוויזיה קריירת הטלוויזיה שלו המריאה כשלוהק לתפקיד בסדרת הטלוויזיה "Un paso adelante".<ref name="dv"></ref>
בשנת 2005 לוהק לתפקיד ראשי בסרט הקולנוע "The Good Boy" עליו היה מועמד לפרס גויה בקטגוריית השחקן החדש הטוב ביותר. באותה שנה שיחק בסדרת הטלוויזיה הספרדית, "Motivos personales".

בשנת 2006 שיחק לצד אנה דה ארמס בסרט הקולנוע "Una rosa de Francia".

בשנת 2011 שיחק בסרט הקולנוע האמריקאי "אקס-מן: ההתחלה". שנה לאחר מכן שיחק בסרט הקולנוע "עקרב מאוהב".

בין השנים 2007–2014 שיחק בסדרות טלוויזיה רבות. 

בשנת 2018 לשחק בסדרת הטלוויזיה "רשות לחיות", המשודרת בנטפליקס.

בשנת 2021 החל לשחק בתפקיד ראשי בעונה השנייה של סדרת הטלוויזיה הספרדית "טוי בוי" מבית נטפליקס. באותה שנה שיחק בסרט הקולנוע הספרדי "על שירים ואהבה", שביימה חואנה מסיאס.

== פילמוגרפיה ==
=== טלוויזיה ===
{| class="wikitable sortable"
! שנה
! כותרת
! תפקיד
! class="unsortable" | הערות
|-
| 2004
| Un paso adelante
|אוופו
|<ref name="dv" />
|-
| 2005
| Motivos personales
| נאצ'ו מנדוזה
|<ref name="dv" />
|-
| 2007
| Cuenta atrás
| מריו ארטטה
|<ref name="vertele"></ref>
|-
| 2008
| LEX
| ראול סיירה
|<ref></ref>
|-
| 2009–2010
|La Señora
| אנטון פורטלה
|<ref></ref>
|-
| 2013–2014
|Tierra de lobos
| דון חואקין
|<ref></ref>
|-
| 2014–2016
|El Príncipe
| חוויאר מורי
|<ref name="vertele" />
|-
| 2018–2020
|רשות לחיות
| מריו מנדוזה
|<ref></ref>
|-
| rowspan="2" | 2021
|3 Caminos
| רוברטו
|<ref name="arrastia"></ref>
|-
|טוי בוי
|אל טורקו
|עונה 2: תפקיד ראשי
|-
| rowspan="2" |2022
|Operación Marea Negra
|נאנדו
|תפקיד ראשי (עונה 1), 4 פרקים
|-
|זינוק לאתמול
|מרקו
|
|}

=== קולנוע ===
{| class="wikitable sortable"
!שנה
! כותרת
!תפקיד
! class="unsortable" | הערות
|-
| 2005
|The Good Boy
|אנחל
| align="center" | מועמדות לפרס גויה לשנת 2006 לשחקן החדש הטוב ביותר <ref></ref>
|-
| 2006
| Una rosa de Francia
| אנדרס
|<ref name="fotogramas"></ref>
|-
| 2011
| אקס-מן: ההתחלה
|אנוס קווסטד / ריפטייד
|<ref name="fotogramas" />
|-
| 2012
|עקרב מאוהב
| ג'וליאן
|<ref></ref>
|-
| 2017
|אורביטר 9
| אלכס
|<ref></ref>
|-
|2021
|על שירים ואהבה
|ליאו
|
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה ספרדים
קטגוריה:ספרדים שנולדו ב-1980
Nella Fantasia

"Nella Fantasia" (בעברית: "בַּפַנטָזִיָה שֶׁלִי") הוא שיר שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השישי שלה, Eden.<ref name=":0"></ref> השיר יצא לאור ב-9 בנובמבר 1998, על ידי חברות התקליטים איסט וסט רקורדס ואנג'ל רקורדס, ביחד עם שאר שירי האלבום.<ref name=":0" /> הוא מושר באיטלקית ונוצר בהשראת "Gabriel's Oboe" מהסרט "המיסיון" (1986).<ref></ref>

עם מוזיקה מאת המלחין אניו מוריקונה ומילים מאת המשוררת קיארה פראו, "Nella Fantasia" הפך לפופולרי בקרב אמני מוזיקת קרוסאובר קלאסית.<ref></ref> במהלך העשור השני של המאה ה-21 נודע ש-"Nella Fantasia" נמכר בלמעלה משני מיליון עותקים ברחבי העולם, מה שהופך אותו לאחד משיריה הנמכרים ביותר של ברייטמן.<ref></ref>

בין עשרות האמנים שהקליטו במרוצת השנים ניתן למנות את: איל דיבו,<ref></ref> אמירה ויליחאחן ,<ref></ref> ג'קי איבנקו ,<ref></ref> ראסל ווטסון ,<ref></ref> וקתרין ג'נקינס .<ref></ref>

== רקע וכתיבה ==
"Nella Fantasia" הופיע לראשונה באלבום האולפן השישי של שרה ברייטמן, Eden{{כ}} (1998).<ref name=":0" /> הווידאו קליפ שלו נכלל ב-Diva: The Video Collection; אלבום הווידאו השמיני של ברייטמן, שיצא לאור ב-2006.<ref></ref> במהלך הקלטות הקליפ שאירעו במרץ 1999 במסגרת, "One Night in Eden Tour", ביצעה את השיר, והצהירה:

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.5 מיליון השמעות.<ref name=":0"/>

== מילים ==
בהערות האלבום של Eden, הוסבר שמילותיו של השיר נכתבו על ידי קיארה פראו. בביקורת על הופעתה של שרה ברייטמן במרכז לאמנויות הבמה בסן חוזה ב-14 בספטמבר 1999, כתב פיליפ אנדרסון כי: "השיר "Nella Fantasia' נוצר בהשראת קטע כלי שנלקח מהסרט, "המיסיון" (1986). ברייטמן התעקשה להמשך לפנות למוריקונה שייתן לה את הרשאתו להפוך אותו מקטע כלי לשיר".<ref></ref> ייתכן שברייטמן כתבה את מילות השיר באנגלית והן תורגמו לאיטלקית על ידי פראו. באופן מבלבל, ההערות של האלבום הבא של ברייטמן, (2001), שגם כלל את השיר, מציין שהמלחינים של השיר היו ברטה פראד ואניו מוריקונה.<ref></ref>

=== משמעות ===
בעברית, משמעות השיר:
{|
|<poem>בדמיון שלי אני פשוט רואה עולם
שבו כולם חיים בשלום וביושר.
אני חולמת על נשמות שתמיד חופשיות
כמו עננים שמרחפים
מלא אנושיות; עמוק ברוח.</poem>
|-
|<poem>בדמיון שלי אני רואה עולם בהיר.
שם אפילו הלילה פחות חשוך.
אני חולמת על נשמות שתמיד חופשיות וכו'.</poem>
|-
|<poem>בדמיון שלי יש רוח חמימה
היא נושמת מעל הערים, כמו חבר.
אני חולמת על נשמות שתמיד חופשיות וכו'.</poem>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|1998
|תקליטור
|איסט וסט • אנג'ל
| style="text-align:center;" |<ref></ref>
|-
!עולם
|2008
|הזרמת מוזיקה • הורדה דיגיטלית
|נמו
| style="text-align:center;" |<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1998
קטגוריה:שירי שרה ברייטמן
קטגוריה:שירים באיטלקית
קטגוריה:שירים באנגלית
קטגוריה:שירים על חלומות
Wishing You Were Somehow Here Again

"Wishing You Were Somehow Here Again" (בעברית: "רוצה שתהיה כאן איכשהו שוב") הוא סינגל שהוקלט על ידי הזמרת-יוצרת האנגלייה שרה ברייטמן ומייקל קרופורד, מתוך אלבום המחזמר The Phantom of the Opera של "פנטום האופרה".<ref name=":0"></ref> השיר יצא לאור בשנת 1986, על ידי חברת התקליטים פולידור רקורדס, כסינגל מתוך האלבום.<ref name=":0" />

השיר הגיע למקום השביעי במצעד הסינגלים הבריטי.<ref></ref>

== רקע וכתיבה ==
השיר נכתב, הולחן והופק על ידי אנדרו לויד ובר בניגוד ל-"The Music of the Night", שנכתב ביחד עם צ'ארלס הארט וריצ'רד סטילגו.<ref></ref><ref></ref><ref name=":1"></ref> השיר התפרסם במקור על ידי שרה ברייטמן; השחקנית שגילמה את כריסטין דאי ב"פנטום האופרה" (1986).<ref></ref> השיר הוקלט פעמים רבות,<ref></ref> נמכר במיליוני עותקים ברחבי העולם ותורגם לשפות רבות.<ref name=":1" />

השיר עלה לרשת הזרמת המדיה ספוטיפיי, תוך שהצליח לצבור שם למעלה מ-3 מיליון השמעות.<ref></ref>

== הקלטות ==
במרוצת השנים, הוקלט "Wishing You Were Somehow Here Again" מספר פעמים:
* 1992: שרה ברייטמן הקליטה את "Wishing You Were Somehow Here Again" עבור אלבומה, Sarah Brightman Sings the Music of Andrew Lloyd Webber.<ref></ref>
* 2008: אנדרה ריו, התזמורת שלו ומירוסיה לוורסה ביצעו את "Wishing You Were Somehow Here Again" במסגרת, André Rieu Live in Australia.<ref></ref><ref></ref>
* 2008: ריו ולוורסה הקליטו את "Wishing You Were Somehow Here Again" עבור אלבומו, Waltzing Matilda.<ref></ref>
* 2012: סיירה בוגס במהלך טקס פרסי המוזיקה הבריטית הקלאסיים שהתקיים באותה השנה.<ref></ref>
* 2014: דיאנה דאמראו הקליטה את "Wishing You Were Somehow Here Again" עבור אלבומה, Forever.<ref></ref>
* 2018: סקרלט קוויגלי ביצעה את "Wishing You Were Somehow Here Again" במהלך תוכנית הטלוויזיה, The Voice UK.<ref></ref>
* 2020: סיירה בוגס הקליטה וביצעה את "Wishing You Were Somehow Here Again" במהלך הצגת גרסה מחודשת של המחזמר.<ref></ref>
* 2020: סוואנה שו ביצעה את "Wishing You Were Somehow Here Again" בשידור חי ביוטיוב.<ref></ref>
* 2020: אלפי בו ומייקל בול ביצעו את השיר ביחד במהלך מופע שקיימו ב-7 במרץ באותה השנה.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|1986
|תקליט
|פולידור
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1986
קטגוריה:סינגלים מ-1986
קטגוריה:פנטום האופרה
קטגוריה:שירי שרה ברייטמן
קטגוריה:שירים באנגלית
קטגוריה:שירים ממחזות זמר
קטגוריה:שירים על בדידות
קטגוריה:שירים על געגוע
קטגוריה:בלדות פופ
קטגוריה:סינגלים בהוצאת פולידור רקורדס
יהודה וירושלים⁩⁩

יהודה וירושלים היה עיתון אשר הוציא לאור יואל משה סלומון בשנים 1877 ו-1878, השנים שבהן תכנן את הקמת העיר אשר ייסד, פתח תקווה. העיתון היווה במה למאמצי המודרניזציה של היישוב הישן טרם העלייה הראשונה, עסק במצוות התלויות בארץ בהקשר של תוכניות להתיישבות חקלאית, ותפס עצמו כבמה למתרחש ביישוב הישן בפני העולם היהודי. העיתון היה דו-שבועון.<ref></ref>

== היסטוריה ==
העיתון יהודה וירושלים נוסד על ידי יואל משה סלומון ב-15 בפברואר 1877. מטרתו של סלומון (עורך העיתון), היה לעודד אנשים להפיח רוח חיים ביישוב בארץ ישראל, ולעורר את כלכלתיה ולעודד עבודת חקלאות עברית.<ref></ref>

הגיליון הראשון של העיתון, הסביר את אמנותיו של עורכו, וביקר את הרבנים אשר מתנגדים ליישוב. 

לקראת יציאתו מירושלים עם מייסדי המושבה להתיישבות בשטח, סגר את העיתון וכתב:<ref></ref>

==לקריאה נוספת==
* ג. קרסל, יהודה וירושלים - עיתונו של ר' יואל משה שאלאמאן, הוצאת מוסד הרב קוק, תשט"ו

== הערות שוליים ==

קטגוריה:עיתונים וכתבי עת ציונים
קטגוריה:כתבי עת תורניים
קטגוריה:עיתונות בעברית ביישוב
קטגוריה:עיתונות בעברית
קטגוריה:היישוב הישן
קטגוריה:ירושלים: תקשורת
משמר לונדון

משמר לונדון (באנגלית: London Regiment) הוא רגימנט המילואים של יחידות המשמר של הצבא הבריטי, תחת פיקוד דיוויזיית המשמר.

הרגימנט הוא האחרון בסדר הבכירות בקרב יחידות המשמר, הוא רגימנט המילואים היחיד בדיוויזיית המשמר וגם היחיד שכל יחידותיו מוצבות בעיר לונדון. הוא הוקם באפריל 1993 על ידי איחוד יחידות מילואים עצמאיות שחלקן היו חלק מרגימנט לונדון ההיסטורי (1908–1938) ועל בסיסו הוקם הרגימנט החדש. כיום כולל הרגימנט גדוד מילואים אחד המורכב מארבע פלוגות המשמרות כל אחת את מסורת הרגימנטים ההיסטוריים מהם הגיעו.

עד ל-2022 נודע כרגימנט לונדון, אך כחלק מתוכנית "צבא 2020" של הצבא הבריטי הרגימנט שינה את שמו למשמר לונדון וכך יישר קו עם רגימנטי המשמר האחרים בדיוויזיית המשמר.

==היסטוריה==
רגימנט לונדון ההיסטורי נוסד ב-1908 במטרה לאחד 26 גדודי מילואים (כוחות מתנדבים) ששכנו ברחבי לונדון (מחוז לונדון דאז), כחלק מהקמת אזור לונדון הצבאי שכלל את דיוויזיית לונדון הראשונה והשנייה. במהלך מלחמת העולם הראשונה הרגימנט גדל לכדי 88 גדודים ששירתו בכל החזיתות, רובם הגדול בחזית המערבית, שישה לחמו ב, 12 גדודים לחמו בחזית המקדונית, 14 גדודים לחמו בפלשתינה וגדוד אחד אף לחם באזור וזיריסטן. במהלך המלחמה, כמות המתנדבים הרבים סביב לונדון וכמות הגדודים הרבה שהוקמו ביחס לרגימנטים אחרים, הביאו לחלוקת הרגימנט על פני שתי דיוויזיות (לונדון הראשונה והשנייה) עם שלוש חטיבות כל אחת, בנוסף לכמה גדודי הרגימנט ששירתו במסגרות אחרות.

לאחר המלחמה גדודי הרגימנט צומצמו באופן משמעותי והוא הוכנס לכוחות המילואים של הצבא (Territorial Army), בשנת 1938 פורק הרגימנט והגדודים השונים פוזרו ליחידות אחרות או נותרו גדודי מילואים עצמיים.

באפריל 1993 הרגימנט נוסד מחדש עם פלוגת מפקדה וארבע פלוגות מילואים שהגיעו מרגימנטים שונים: 'הרגימנט הלונדון הסקוטי' הפך לפלוגה A, הגדוד השמיני מ'רגימנט המלכה' הפך לפלוגה B (שאר הרגימנט סופך לתוך הרגימנט המלכותי של נסיכת ויילס), גדודי המתנדבים מרגימנט הפוסיליירים המלכותי אוחדו לתוך פלוגה C, ו'רגימנט רובאי לונדון האירי' הפך לפלוגה D. למשך מספר שנים שירתו ברגימנט גם פלוגות G ו-F מהמעילים הירוקים המלכותי, אך אלו חזרו לרגימנט ב-2004 עם איחודו לכדי רגימנט הרובאים. באותה שנה הועבר רגימנט לונדון מדיוויזיית המלכה לדיוויזיית המשמר כדי לשמש כוח המילואים של יחידות המשמר.

==מבנה==
* פלוגת מפקדה (רובאי לונדון האירי)
* פלוגה A (לודון הסקוטי)
* פלוגה F (הרובאים)
* פלוגה G (המשמר)

==קישורים חיצוניים==

* 
* [https://www.longlongtrail.co.uk/army/regiments-and-corps/the-british-infantry-regiments-of-1914-1918/london-regiment/ ההיסטוריה של גדודי הרגימנט] במלחמת העולם הראשונה.
* [https://www.forces-war-records.co.uk/units/4899/london-regiment היסטוריה של הרגימנט] בארכיון המלחמה של הכוחות הבריטים.

קטגוריה:הצבא הבריטי: רגימנטים
קטגוריה:יחידות רגלים בריטיות
קטגוריה:כוחות המילואים של הממלכה המאוחדת
I.M

"I.M" (נשמע כמו "I am", צירוף באנגלית שפירושו "אני") הוא סינגל שהוקלט על ידי הזמר הישראלי מיכאל בן דוד. השיר ייצג את ישראל באירוויזיון 2022, לאחר שזכה בגמר העונה הרביעית של "אקס פקטור ישראל". את השיר כתבו והלחינו לידור סעדיה, חן אהרוני ואסי טל.

== לפני האירוויזיון ==

ב-30 בינואר 2022 פורסמו שני השירים אותם בן דוד יבצע במשדר "השיר שלנו לאירוויזיון", בהפקת כאן 11, "I.M" ו-"Don't".<ref name=":0"></ref> ב-3 בפברואר 2022 בחרו שופטי האקס פקטור, הוועדה המקצועית של תאגיד השידור הישראלי והקהל את "I.M" כשיר הנבחר לבן דוד לאירוויזיון. הוא ביצע את השיר בגמר האקס פקטור, ב-5 בפברואר, והגיע למקום הראשון.

== באירוויזיון ==
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022.<ref></ref> על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> ב-25 בינואר 2022 נקבע בהגרלת חצאי הגמר כי ישראל תופיע בחלק הראשון של חצי הגמר השני.<ref></ref>

בראיון לאתר "וואלה" נשאל בן דוד האם העיבוד והבימוי ישונו לקראת התחרות, והשיב בחיוב. הגרסה החדשה של השיר פורסמה ב-14 במרץ 2022. את הופעת האירוויזיון ביים מרווין דיטמן האוסטרי, שביים גם את הופעת האירוויזיון של קונצ'יטה וורסט באירוויזיון 2014.<ref></ref>

לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. ישראל הופיעה שנייה, לאחר פינלנד ולפני סרביה.<ref></ref> ב-12 במאי 2022 ביצע בן דוד את "I.M" על בימת חצי הגמר השני של אירוויזיון 2022. הוא נכשל בניסיון להעפיל לגמר התחרות, שהתקיים ב-14 במאי.

== על השיר ==
"I.M" הוא שיר שמאדיר את עוצמתו הפנימית של האדם. מופיעות בו מספר מילות העצמה דוגמת "I'm stunning" ("אני מדהים"), "I'm a winner" ("אני מנצח") ו-"I'm brave" ("אני אמיץ"). בריאיון לכאן גימל הסביר בן דוד כי "I.M" מצליח לבטא את אישיותו ה"תאטרלית" וה"מוגזמת", לצד הכאב שעבר כילד על נטייתו המינית וקולו הגבוה.

== מיקומי שיא ==

== קישורים חיצוניים ==

* דורון בראונשטיין, [https://chaitarbut.wordpress.com/2022/02/11/מיכאל-בן-דוד-i-m-השיר-הנכון-לצייטגייסט-ה/ מיכאל בן דוד, "I.M": השיר הנכון לצייטגייסט הנוכחי: אקספרסיבי, אירוני, דקדנטי], בבלוג חי תרבות, 11 בפברואר 2022

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי אירוויזיון 2022
קטגוריה:שירי ישראל באירוויזיון
קטגוריה:שירים באנגלית
קטגוריה:שירים שנכתבו על ידי חן אהרוני
קטגוריה:שירים שנכתבו על ידי לידור סעדיה
קטגוריה:שירים שהולחנו על ידי חן אהרוני
קטגוריה:שירים שהולחנו על ידי לידור סעדיה
תומאס רוס

תומאס פרנסיסקו רוס (בספרדית: Tomás Francisco Ross; נולד ב-1 במרץ 1999) הוא שחקן ויוטיובר ארגנטינאי. הוא מוכר מסדרת הילדים והנוער "כמעט מלאכים", שם גילם את דמותו של כריסטובל באוור.

== קריירה ==
לפני שהתחיל להופיע בטלוויזיה, השתתף רוס בפרסומות עבור מותגים לאומיים ובינלאומיים שונים, כדוגמת קנור, בין היתר בארגנטינה, בגרמניה, בצרפת, בצ'כיה ובקנדה.

בשנת 2006 שיחק בטלנובלה הארגנטינאית "אלמה פיראטה", בה גילם בתפקיד אורח את דמותו של אנדרס דמרקו כילד (את אנדרס בבגרותו גילם ניקולס ואסקס).

בין השנים 2007–2008 השתתף בטלנובלה הארגנטינאית המצליחה לנוער "כמעט מלאכים", בתפקיד כריסטובל, בנו הקטן של ניקולס באוור. בנוסף, בשנת 2007 הוא השתתף במופע הסדרה שהתקיים בתיאטרון גראן רקס שבבואנוס איירס, לצד צוות השחקנים.

לאחר מכן, בשנים 2009–2010 הוא השתתף בטלנובלה הארגנטינאית "מפונקים", בתפקיד בנחמין.

בשנת 2011, הוא הופיע בקומדיית המצבים "Peter Punk" ששודרה בערוץ דיסני XD.

תומאס שיחק במספר סדרות טלוויזיה ששודרו בטלוויזיה הציבורית בארגנטינה, כדוגמת "La Viuda De Rafael" בשנת 2012, "C.A.P.O.S" בשנים 2012–2013, ו-"El Mal Menor" בשנים 2015–2016.

בהמשך דרכו החל תומאס להתמקד בתיאטרון. בשנת 2018 השתתף במחזמר לילדים "Mauo", בתפקיד רמירו, האנטגוניסט הרשע של בית הספר, במסגרתו הופיע 16 פעמים בעונת החורף בתיאטרון לודה. באותה שנה הוא השתתף במחזמר "Barrica" שהועלה במרכז התרבות פריירה.

בנוסף לקריירת המשחק שלו, רוס הוא יוטיובר, ונכון לפברואר 2022 לערוץ היוטיוב שלו יש 193 אלף מנויים.

== פילמוגרפיה ==

=== טלוויזיה ===
{| class="wikitable"
!שנה
!סדרה/סרט
!תפקיד
!הערות
|-
|2006
|אלמה פיראטה
|אנדרס דמרקו (כילד)
|תפקיד אורח
|-
|2007–2008
|כמעט מלאכים
|כריסטובל באוור
|תפקיד משני; 300 פרקים בערך
|-
|2009–2010
|מפונקים
|בנחמין
|
|}

=== תיאטרון ===
{| class="wikitable"
!שנה
!מופע
!תפקיד
!הערות
|-
|2007
|כמעט מלאכים
|כריסטובל באוור
|עיבוד לסדרה
|}

== קישורים חיצוניים ==

קטגוריה:שחקנים ארגנטינאים
קטגוריה:ארגנטינאים שנולדו ב-1999
דרמוט קנדי

דרמוט ג'וזף קנדי (באנגלית: Dermot Joseph Kennedy; נולד ב-13 בדצמבר 1991) הוא זמר-יוצר אירי, שחתום בחברות התקליטים אינטרסקופ רקורדס,<ref></ref><ref></ref> ואיילנד רקורדס.<ref></ref><ref></ref>

== ראשית חייו ==
דרמוט קנדי גדל בראת'קול , מחוז דבלין, אירלנד.<ref name="gq"></ref> הוא אוהד כדורגל.<ref name="riff"></ref><ref></ref> כשהיה בן 10, קנדי החל לנגן בגיטרה, והחל לכתוב שירים כשהיה בן 14. עם זאת, הוא מצהיר שהוא לא התחיל לקחת מוזיקה "ברצינות" עד שהיה בן 17.<ref></ref><ref></ref> אמו הגישה בקשה עבורו ללמוד מוזיקה קלאסית באוניברסיטת מיינות', ולמד שם למשך 3 שנים. דודתו מצד אביו היא אשת הטלוויזיה האירית, מארי קנדי.<ref></ref>

== קריירה ==
כשהיה בן 17, דרמוט קנדי החל להופיע ברחוב, בעיקר בדבלין ובוסטון. הוא חימם את הזמר האירי, גלן הנסרד.<ref name="riff" />

מחוץ לקריירת הסולו שלו, קנדי הקים להקה בשם "Shadows and Dust" עם שלושה חברים נוספים שהכיר במהלך לימודיו. הלהקה התפרקה ב-2015.

ב-14 באפריל 2017, הוא הוציא את המיני-אלבום הראשון שלו, Doves & Ravens.

ב-5 באפריל 2018, הוא הוציא את המיני-אלבום השני שלו, Mike Dean Presents: Dermot Kennedy.

ב-16 באוקטובר 2018, הוא הוציא את הסינגל "Power Over Me".

ב-2017–2019, הוא הופיע בארצות הברית, אוסטרליה ואירופה, בין היתר בפסטיבל המוזיקה בונארו , לולהפלוזה, South by Southwest, פסטיבל המוזיקה של אוסטין סיטי לימיטס ופסטיבל קואצ'לה .<ref name="grammy"></ref><ref></ref><ref></ref><ref>Also in 2019 Dermot played the main stage at @ElecticPicnic Irelands largest music festival </ref><ref></ref> ב-2018, הוא נבחר על ידי המאזינים כאמן העולה הטוב ביותר של השנה של NPR.<ref name="slingshot"></ref> הוא הופיע ב-Sound of 2019 של ה-BBC.<ref></ref>

ב-4 בינואר 2019, הוא הוציא את אלבום האוסף הראשון שלו, Dermot Kennedy.

ב-4 באוקטובר 2019, הוא הוציא את אלבום האולפן הראשון שלו, Without Fear.<ref name=":0"></ref>

ב-24 באפריל 2020, הוא הוציא את המיני-אלבום השלישי שלו, Lost in the Soft Light.

ב-24 ביוני 2020, הוא הוציא את הסינגל "Giants".

ב-30 באוקטובר 2020, הוא התארח בסינגל "Paradise" של מדוזה.

ב-6 בנובמבר 2020, הוא הוציא את אלבון ההוצאה החוזרת הראשון שלו, Without Fear: The Complete Edition.

ב-2020, קנדי היה מועמד לאמן הסולו הבין-לאומי של השנה בפרסי המוזיקה הבריטית.<ref></ref>

ב-2021, הוא הוציא גרסת כיסוי לשיר "Nothing Else Matters" של מטאליקה. גרסת הכיסוי מופיעה באלבום The Metallica Blacklist.<ref></ref>

בין התאריכים 27 ביוני ל-20 באוגוסט 2022 הוא היה מופע החימום בסיבוב ההופעות Wonder: The World Tour של שון מנדס.

== דיסקוגרפיה ==
=== אלבומי אולפן ===
* 2019: Without Fear

=== הוצאה חוזרת ===
* 2020: Without Fear: The Complete Edition

=== אלבומי אוסף ===
* 2019: Dermot Kennedy

=== מיני-אלבומים ===
* 2017: Doves & Ravens
* 2018: Mike Dean Presents: Dermot Kennedy
* 2020: Lost in the Soft Light

== קישורים חיצוניים ==
* 

== הערות שוליים ==

קטגוריה:אמני איילנד רקורדס
קטגוריה:אמני אינטרסקופ רקורדס
קטגוריה:פזמונאים
קטגוריה:זמרים אירים
קטגוריה:זמרים-יוצרים
קטגוריה:אירים שנולדו ב-1991
פקופטריס

פקופטריס (שם מדעי: Pecopteris; מיוונית: "pekin" - מסרק, "pteris" - שרך, עקב המבנה המשונן של העלים הדומה ל"שיני" מסרק) הוא סוג פרהיסטורי של שרך מהסדרה הקיימת מארטים, שהתקיים בין הקרבון לפרם.

צמח זה הוא קרובו של השרך הנכחד פסרוניוס שדמה לעץ במראהו, אם כי צורת העלים שלו דומה גם לעלי תת-המחלקה Polypodiidae או של צמחי זרע מהקבוצה הפוליפלטית Pteridospermatophyta.

צמחים אלה הופיעו במשך הדבון אך שגשגו בעיקר במשך הקרבון ובעיקר קרבון פנסילבני. הם נכחדו במשך הפרם, אז החלו להיכחד הביצות עשירות החמצן עקב יובש וירידת טמפרטורות נרחבת.

עד ל-1997 סיווגו בסוג זה בין 250 ל-300 מינים שונים.

==קישורים חיצוניים==

==הערות שוליים==

קטגוריה:מארטידים
קטגוריה:צמחים שחיו בקרבון
קטגוריה:צמחים שחיו בפרם
ג'ון היל

מייג'ור גנרל ג'ון היל CB DSO (באנגלית: John Hill; 14 בינואר 1866 - 8 בינואר 1935) היה קצין בכיר בצבא הודו הבריטית במהלך מלחמת העולם הראשונה.

== ביוגרפיה ==
היל נולד בבנגלור ב-14 בינואר 1866,והתחנך בבית הספר בדפורד ובמכללה הצבאית המלכותית, סנדהרסט.<ref name="WW"></ref> הוא הוסמך כקצין בחיל הרגלים הקל של אוקספורדשייר ובקינגהאמשייר ב-1887, ולאחר מכן עבר לרגימנט הסיקים ה-15 של לודיאנה.<ref name="WW" /> הוא שירת בבורמה ובהודו במהלך משלחת צ'ין לושי, בין 1889 ל-1890, משלחת מירנזאי השנייה, ב-1891, משלחת צ'יטרל, ב-1895, ומסע טירה, בין 1897 ל-1898.<ref name="WW" />

במהלך מלחמת העולם הראשונה הוא לחם במערכת גליפולי ב-1915. בספטמבר 1917 מונה למפקד הדיוויזיה ה-52 (לואולנד) ולחם עמה במערכה בסיני ובארץ ישראל. הדיוויזיה ה-52 הסקוטית בפיקוד מייג'ור גנרל ג'ון היל חצתה את מעברות הירקון ב-27 בדצמבר 1917 ולכדה את העמדות העות'מאניות מצפון לו. יחידות חיל המשלוח הרחיבו אחיזתן מצפון לירקון עד צפונה לשפיים של ימינו.

מאפריל 1918 לחם בחזית המערבית לפני מסירת פיקודו בספטמבר 1918. <ref></ref> 

היל מונה כעוזר למלך ג'ורג' החמישי ב-1916 וקיבל תואר מפקד מסדר האימפריה הבריטית ב-1918. הוא פרש ב-1920 ומת בלונדון ב-8 בינואר 1935. <ref>Obituary, The Ousel, Vol.XXXIX, No.678, 20 February 1935, p. 3</ref> כיכר היל בתל אביב נקראת על שמו.

== קישורים חיצוניים ==
* [https://collection.nam.ac.uk/detail.php?q=searchType%3Dsimple%26resultsDisplay%3Dlist%26simpleText%3DTirah&pos=9&total=23&acc=1985-04-3-210 ג'ון היל], באתר collection.nam.ac.uk

== הערות שוליים ==

קטגוריה:מסדר האמבט: עמיתים
קטגוריה:בוגרי המכללה הצבאית המלכותית בסנדהרסט
קטגוריה:צבא הודו הבריטית
קטגוריה:גנרלים בריטים במלחמת העולם הראשונה
קטגוריה:ילידי 1866
קטגוריה:נפטרים ב-1935
מדליות באולימפיאדת בייג'ינג (2022)

אולימפיאדת בייג'ינג (2022) נערכה בין ה-4 בפברואר ל-20 בפברואר 2022 בבייג'ינג, ובמספר אתרים במחוזות ו ברפובליקה העממית של סין. באולימפיאדה התקיימו 109 תחרויות ב-7 ענפי ספורט, הכוללים 15 דיסציפלינות.
 
==עיצוב המדליות==
הוועדה המארגנת של המשחקים האולימפיים והפאראלימפיים בבייג'ינג 2022 חשפה את עיצוב המדליות ב-26 באוקטובר 2021. הצד הקדמי של המדליה מעוצב בצורה של חמש טבעות בהשראת תליוני עיגול קונצנטריים סינים עתיקים. חמשת הטבעות מייצגות משמעות לוואי תרבותית סינית של אחדות השמיים, הארץ ולבבות האנשים. במרכז המדליה חרוטות הטבעות האולימפיות. העיצוב גם שאב השראה מעיצוב המדליות של אולימפיאדת בייג'ינג (2008).
 
בצד האחורי של המדליה חרוטות טבעות עם 24 נקודות בדומה למפות אסטרונומיות המסמלות את השמיים והכוכבים ואת ההרמוניה בין האדם לטבע והשאיפה של ספורטאי המשחקים להגיע להישגים הגבוהים ביותר. במרכז המדליות חרוט סמל המשחקים והשם המלא של המשחקים בסינית. בנוסף, שם התחרות יחרט על הטבעת החיצונית במדליה. הסרט המחובר למדליות נארג בשיטת מסורתית ועליו מופיע דפוס הקרח והשלג עם סמל המשחקים.
 
==טבלת המדליות==
הוועדה המארגנת של המשחקים לא קיימה רישום של טבלת מדליות רשמית. הדירוג בטבלה מתבסס על מידע כפי שנמסר על ידי הוועד האולימפי הבין-לאומי. הטבלה מסודרת לפי מספר הזכיות במדליית זהב של הספורטאים מכל מדינה, לאחר מכן נלקח בחשבון מספר הזכיות במדליית כסף ולאחר מכן מספר הזכיות במדליית ארד. במידה וקיים שוויון בדירוג המדינות, הן מופיעות בסדר אלפביתי בהתאם לאותיות הייצוג של המדינה בוועד האולימפי הבין-לאומי. באולימפיאדה הוענקו סך הכול 327 מדליות ב-109 תחרויות.

==הערות שוליים==

קטגוריה:אולימפיאדת בייג'ינג (2022)
2022
לחיים (אלבום)

תמונה מהופעה לקידום האלבום לחיים שהתקיימה ב[[לוד]]
שוואקי במהלך ביצוע השיר "שתי נשמות" בהופעה שהתקיימה בלוד
לחיים (באנגלית: A Toast To Life) הוא אלבום הסולו ה-21 של הזמר יעקב שוואקי. שירי האלבום מבוצעים בסגנונות שונים, רובם בעברית ומקצתם ביידיש ואנגלית או בשילובים שונים בין שפות אלו. האלבום יצא בשנת 2021 וזכה בתואר אלבום השנה במצעד המוזיקה של רדיו קול חי.

בהפקת האלבום השתתפו המפיקים איצי וולדנר נפתלי שניצלער, הרשי וינברגר, מנדי הרשקוביץ ואברומי ברקו.<ref></ref>

==רשימת רצועות==

==פירוט השירים==
# "הנה אלוקינו" - מילות השיר מבוססות על מילות הפסוק "ואמר ביום ההוא הנה אלקינו זה קוינו לו ויושיענו, זה ה' קוינו לו נגילה ונשמחה בישועתו." (ישעיהו כ"ה, ט') והוא הולחן ובוצע במקצב פופ.
# "לך עצמי" - שיר שקט למילות הפיוט לך אלי תשוקתי של רבי אברהם אבן עזרא. השיר, דואט של שוואקי עם אחיו הרב משה דוד שוואקי, שגם הלחין את השיר, כולל ארבע שורות לא רצופות מהשיר המקורי החל מהשורה לך עצמי לך דמי.
# "א איד" (בתרגום מיידיש: יהודי) - שיר ביידיש המתאר את חיי הדת של יהודי שומר מצוות באופן חיובי.
# "The Wonder of Life" (בתרגום מאנגלית: פלא החיים) - בלדה באנגלית המציאה הסתכלות חיובית על קשיי החיים כמקור לחוזק.
# "A toast to life - לחיים" - שיר הנושא של האלבום הוא שיר קצבי בעברית ואנגלית סביב ברכת "לחיים" הנאמרת בהרמת כוסית.
# "שתי נשמות" - בלדה שהיא תפילה של חתן וכלה ביום נישואיהם בבקשה לחיים משותפים מוצלחים.
# "יגעתי" - שיר קצבי המבוסס על מימרתו של האמורא רבי יצחק - "אמר רבי יצחק: אם יאמר לך אדם: יגעתי ולא מצאתי - אל תאמן, לא יגעתי ומצאתי - אל תאמן, יגעתי ומצאתי - תאמן.“ (תלמוד בבלי, מסכת מגילה – דף ו, עמוד ב).
# "בא שבת" - שיר איטי מלווה בקולות מקהלה המתאר את שבת כיום מנוחה. המילים מבוססות על הפיוט מנוחה ושמחה.
# "לערנען" (בתרגום מיידיש: ללמוד) - שיר בעברית ויידיש על חשיבות לימוד תורה בניגון (להבדיל מקריאה רגילה של הטקסט).
# "Hold On" (בתרגום מאנגלית: תחזיק חזק) - שיק קצבי באנגלית בו קריאה להחזיק מעמד למרות הקשיים ולא להתייאש.
# "יבוא יום" - שיר שקורא לאהבה בין החלקים השונים של עם ישראל. השיר מלווה בקליפ שצולם בישראל ומתאר יחסים מתוחים (הקליפ מתחיל בצילום של הפגנות פנים מול פנים של חילונים וחרדים) שהופכים בהמשך לחיבור בין חילונים לחרדים (בקליפ משוחזר מקרה בו חילוני בא לניחום אבלים אצל אחת ממשפחות הרוגי אסון הר מירון).
# "המלאך" - לחן חדש לפסוק "המלאך הגואל אותי מכל רע" (בראשית מח, טז) שהוקדש לנערים שחגגו בר מצווה בתקופת ההגבלות עקב מגפת הקורונה. השיר לווה בקליפ שכלל את סיפור הרקע ותמונות וסרטונים שצולמו באירועי בר מצווה שהתקיימו תחת הגבלות ברחבי העולם.
# "מסיני בא (רמיקס)" - שיר חתונה שחלקו בסגנון דאנס וטכנו שרובו בעברית ומיעוטו ביידיש. מבוסס על פירוש רש"י למילים "לקראת האלקים" (שמות י"ט, י"ז) - "...מגיד שהשכינה יצאה לקראתם כחתן היוצא לקראת כלה וזהו שנאמר "ה' מסיני בא" (דברים לג) ולא לסיני בא". זהו רמיקס לסינגל שהוציא שוואקי בתחילת 2020 לקראת נישואי בתו אדל עם איצי מסרי.

==השתתפו בהקלטות==
* יעקב שוואקי
* משה דוד שוואקי
* איצי וולדנר

==קישורים חיצוניים==
* 
* 
ביקורות:
* 
* 

==הערות שוליים==

קטגוריה:אלבומי חברת לחיים הפקות
קטגוריה:אלבומים באנגלית
קטגוריה:אלבומים ביידיש
קטגוריה:אלבומים בעברית
קטגוריה:אלבומים חסידיים
קטגוריה:אלבומי יעקב שוואקי
Highlights from The Phantom of the Opera

Highlights from The Phantom of the Opera הוא אלבום מחזמר שהולחן והופק על ידי אנדרו לויד ובר והוקלט על ידי צוות השחקנים המקורי של לונדון, מייקל קרופורד , שרה ברייטמן וסטיב ברטון .<ref name=":0"></ref> אלבום המחזמר יצא לאור בשנת 1987, בהוצאת חברת התקליטים פולידור רקורדס, כחלק מהמחזמר "פנטום האופרה".<ref name=":0" />

"פנטום האופרה" הוא המחזמר המצליח ביותר בכל הזמנים: רווחיו מוערכים בלמעלה מ-5.6 מיליארד דולר והוא רץ ברציפות למעלה מ-30 שנה (שיא עבור מחזמר).<ref name=":1"></ref><ref name=":2"></ref>

== רקע ==
אלבום המחזמר, The Phantom of the Opera, שיצא לאור בשנת 1986 היה לאלבום הרשמי של "פנטום האופרה" (1986), המחזמר המצליח ביותר בכל הזמנים.<ref name=":2" /><ref name=":1" /> הצלחת הפסקול הייתה חסרת תקדים כאשר הצליח להימכר בלמעלה מ-40 מיליון עותקים ברחבי העולם, דבר שהפך אותו לאלבום המחזמר הנמכר ביותר בכל הזמנים.<ref></ref>

שנה לאחר מכן, הוחלט להוציא את, Highlights from The Phantom of the Opera. האלבום כולל שירים שנלקחו מהמחזמר, כדוגמת "The Phantom of the Opera", "The Music of the Night", "All I Ask of You" ו-"Wishing You Were Somehow Here Again".<ref name=":0" /> מטרת האלבום המחודש הייתה לכלול את "עיקרי השירים" ("Highlights") שהופיעו במחזמר, תוך ביצוע עריכות מחודשות שלהם.<ref></ref> אותם השירים שצוינו קודם לכן, נכללו באלבום בגרסה מחודשת וערוכה שנעשתה על ידי מפיקים ופזמונאים שונים.<ref name=":0" />

Highlights from The Phantom of the Opera שיחזר את הצלחת קודמו ונמכר במיליוני עותקים ברחבי העולם, ביניהם ארבעה מיליון בארצות הברית.

== רשימת רצועות ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|פלטינה 4×
|4,000,000
|-
!קנדה (Music Canada)<ref></ref>
|פלטינה 8×
|800,000
|-
!שווייץ (IFPI Switzerland)<ref></ref>
|פלטינה 2×
|100,000
|}

== קישורים חיצוניים ==

== הערות שוליים ==

קטגוריה:פסקולים מ-1987
קטגוריה:אלבומי שרה ברייטמן
קטגוריה:פנטום האופרה
קטגוריה:אלבומי מחזמר
קטגוריה:פסקולים באנגלית
קטגוריה:אלבומי חברת פולידור רקורדס
דיוויזיית הצי המלכותי

דיוויזיית הצי הבריטי הייתה דיוויזיה בריטית אשר לחמה במלחמת העולם הראשונה.

==היסטוריה==
הדיוויזיה הוקמה בתחילת מלחמת העולם הראשונה באוגוסט 1914 בפקודת לורד האדמירליות הראשון, וינסטון צ'רצ'יל, והורכבה מאנשי הצי המלכותי שלא הועסקו בספינות של הצי. הדיוויזיה חוותה את הפריסה הגדולה הראשונה שלה בהגנה על המבצר הבלגי של אנטוורפן. החטיבה הראשונה נחתה באוסטנדה ב-26 באוגוסט 1914. הדיוויזיה הייתה בפיקודו של מייג'ור גנרל ארצ'יבלד פריז ותגברה את הבלגים בפיקודו של גנרל ויקטור דגיז בהגנה על מבצר אנטוורפן בתחילת אוקטובר. ההתקפה המאסיבית של קורפוס המילואים הגרמני ה-3 אילץ את חיל המצב לפנות את המבצר ב-9 באוקטובר.

לאחר הנסיגה לבריטניה, החיילים נשלחו בתחילה למצרים, ולאחר מכן ששימשו כאחת משתי דיוויזיות בריטיות כדי לתמוך בהנחתת יחידות ה-אנזא"ק (אוסטרליה/ניו זילנד) בגליפולי (אפריל 1915) ובהתכתשויות הבאות בהלס ובקריתיה. הדיוויזיה ספגה אבדות כה כבדות בהתכתשויות אלו, במיוחד של אנשי הצי במקור, עד שאחרי פינוי הכוחות הבריטיים מגליפולי, המשיכה הדיוויזיה לשמש ככוח חי"ר בלבד.

הדיוויזיה הועברה לחזית המערבית בצפון צרפת, שם לחמה בשלב האחרון של הקרב על הסום. ב-19 ביולי 1916, הדיוויזיה קיבלה את המספר 63 במקום הדיוויזיה ה-63 (נורת'מבריה ה-2) שפורקה, וגם שלוש החטיבות הימיות הקודמות שונו באותו זמן לחטיבות ה-188, ה-189 וה-190.

הדיוויזיה ה-63 נלחמה בקרב על אנקר בין ה-13 ל-18 בנובמבר 1916. ב-17 באוקטובר 1916, גנרל פריז נפצע קשה בלחימה על אנקר, והפיקוד על הדיוויזיה עבר למייג'ור גנרל קמרון שוטה. באביב 1917 הייתה הדיוויזיה מעורבת בקרב אראס. ההתקפות על הסקרפ (23/24 באפריל) גררו אחריהן השתלטות על Gavrelle ולחימה בארלו (28/29 באפריל). בקרב איפר השלישי, הדיוויזיה הייתה מעורבת בקרבות פאשנדל מ-26 באוקטובר 1917 .

בתחילת מתקפת האביב הגרמנית ב-1918, הדיוויזיה ה-63 הייתה חלק מהקורפוס ה-5 בפיקודו של גנרל אדוארד פאנשווה, שהובס בין 21 ל-23 במרץ בסן קנטן. הדיוויזיה ניסתה לבלום את הגרמנים בבפאום, אולם נכשלה ונאלצה לסגת לעבר אלבר. לאחר מתקפת מאה הימים, לחמה הדיוויזיה בקרב דרוקור-קוואנט (2–3 בספטמבר), השתתפה בחציית תעלת דו נורד (27 בספטמבר - 1 באוקטובר) ובקרב קמברה השני (8 באוקטובר - 9 באוקטובר). הדיוויזיה פורקה בצרפת באפריל 1919.

==קישורים חיצוניים==

קטגוריה:עוצבות בריטיות שלחמו בחזית המערבית במלחמת העולם הראשונה
63
קטגוריה:הצי המלכותי הבריטי
בלאנקו (זמר)

ריקרדו פאבריקוני (; נולד ב-10 בפברואר 2003), הידוע בשם הבמה בלאנקו (באיטלקית: Blanco), הוא זמר-יוצר איטלקי.

== ביוגרפיה ==
פאבריקוני נולד בקלבג'זה דלה ריביירה ועבר בילדותו לברשה, שם גדל והתחנך בבית הספר המקומי. כילד, הוא הקשיב בעיקר למוזיקה של לוצ'ו בטיסטי, לוצ'ו דאלה ופינו דניאלה. במהלך תקופת התיכון החל לחבב את מוזיקת ההיפ הופ.

ביוני 2020 הוציא פאבריקוני לאור את המיני-אלבום הראשון שלו, Quarantine Paranoid ב-SoundCloud. לאחר מכן הוא חתם חוזה הקלטות עם יוניברסל מיוזיק גרופ. באותו החודש יצא סינגל הבכורה שלו, "Belladonna (Adieu)", וביולי פורסם הסינגל השני "Notti in bianco", שהגיע למקום השני במעד הסינגלים האיטלקי.
 ב-8 בינואר 2021 הוציא בלאנקו לאור את השיר "La canzone nostra" בהשתתפות מייס וסלמו. הוא הצליח מאוד ברחבי איטליה והגיע למקום הראשון במצעד הסינגלים האיטלקי.

ב-18 ביוני 2021 הוציא בלאנקו לאור, בשיתוף עם ספרה אבסטה, את הסינגל "Mi fai impazzire". הוא הגיע למקום הראשון במצעד הסינגלים האיטלקי, ונמכר בכ-420,000 עותקים ברחבי איטליה. ב-10 בספטמבר 2021 יצא אלבום הבכורה של בלאנקו, Blu celeste, הכולל תשע רצועות שהוקלטו על ידו ולא יצאו לאור במרוצת השנים. לאלבום, שהגיע בשבוע הראשון לצאתו למקום הראשון במצעד האלבומים האיטלקי, הוענק תואר זהב על ידי איגוד תעשיית ההקלטות במדינה. הוא עלה לתואר פלטינה שבוע לאחר מכן.

בלאנקו זכה בפסטיבל סן רמו, הקדם האיטלקי לאירוויזיון 2022, עם השיר "Brividi" בהשתתפות מחמוד. מבקרי המוזיקה האיטלקיים ראו בשיר כאחד מחלוצי השימוש באהבה הומוסקסואלית במוזיקה במדינה. הם טענו כי האווירה הרומנטית בווידאו קליפ של השיר, שצבר למעלה מ-3.3 מיליון צפיות ביממה, דומה לזו הנמצאת במערכת יחסים הטרוסקסואלית. השיר הגיע למקום הראשון במצעד הסינגלים האיטלקי. הוא ייצג את איטליה, ביחד עם מחמוד בגמר אירוויזיון 2022 וזכו במקום השישי.

== דיסקוגרפיה ==
* 2021: Blu celeste

== קישורים חיצוניים ==

== הערות שוליים ==

קטגוריה:זמרים-יוצרים איטלקים
קטגוריה:משתתפי אירוויזיון 2022
קטגוריה:נציגי איטליה באירוויזיון
קטגוריה:איטלקים שנולדו ב-2003
דרכון אנדורני

החלק הקדמי של [[דרכון ביומטרי אנדורי]]
דרכון אנדורני הוא מסמך נסיעה המונפק לאזרחי אנדורה המאפשר להם לצאת מחוץ לגבולות המדינה.

למרות שאזרחי אנדורה אינם אזרחי האיחוד האירופי הם בכל זאת יכולים להשתמש בנתיבים עבור אזרחי האיחוד האירופי ו-EFTA (איגוד הסחר החופשי האירופי) בעת חציית הגבולות החיצוניים של אזור שנגן במקום להשתמש במעברי הגבול של אזרחי מדינות שלישיות.<ref></ref>

== דרישות אשרה ==
497x497 פיקסלים
דרישות ויזה לאזרחי אנדורה הן הגבלות כניסה מנהליות על ידי רשויות מדינות אחרות המוטלות על אזרחי אנדורה. החל מה-2 ביולי 2019, לאזרחי אנדורה יש גישה ללא ויזה ל-166 מדינות וטריטוריות, מה שדירג את הדרכון האנדורני במקום ה-21 מבחינת חופש הנסיעה לפי מדד הנלי לדרכונים. וכניסה ללא אשרה לכל מדינות אירופה.<ref></ref>

== ראו גם ==
*דרכון רומני
*דרכון אוגנדי
*דרכון ישראלי

==קישורים חיצוניים==

== הערות שוליים ==

אנדורה
הדיוויזיה ה-63 (בריטניה)

הדיוויזיה ה-63 (נורת'מבריה ה-2) של הצבא הבריטי הייתה דיוויזיה בריטית אשר הוקמה במלחמת העולם הראשונה.

==היסטוריה==
הדיוויזיה הוקמה עם פרוץ מלחמת העולם הראשונה כחלק מהצבא הטריטוריאלי, דיוויזיה משלימה לדיוויזיה ה-50 (נורת'מבריה). הדיוויזיה הופקדה על הגנת החוף באזור סנדרלנד-ניוקאסל, וכן על אימון מתגייסים חדשים מאזור נורת'מבריה עבור הדיוויזיה ה-50. במאי 1916 פורקה הדיוויזיה, ויחידותיה הועברו לדיוויזיות ה-71 וה-72 וכן לדיוויזיה ההודית ה-15 ולדיוויזיית הצי המלכותי. ביולי אותה שנה שונה שמה של דיוויזיית הצי המלכותי לדיוויזיה ה-63, אשר לחמה בחזית המערבית עד תום המלחמה.

63
The Phantom of the Opera (אלבום מחזמר)

The Phantom of the Opera (בעברית: פנטום האופרה) הוא אלבום מחזמר שהולחן והופק על ידי אנדרו לויד ובר והוקלט על ידי צוות השחקנים המקורי של לונדון, מייקל קרופורד ושרה ברייטמן.<ref name=":3"></ref> אלבום המחזמר יצא לאור בשנת 1986, בהוצאת חברת התקליטים פולידור רקורדס, כחלק מהמחזמר "פנטום האופרה".<ref name=":3" />

האלבום נחשב לאלבום המחזמר הנמכר ביותר בכל הזמנים, עם מכירות של למעלה מ-40 מיליון עותקים ברחבי העולם.<ref name=":4" />

== רקע ==
אלבום המחזמר, The Phantom of the Opera, שיצא לאור בשנת 1986 היה לאלבום הרשמי של "פנטום האופרה" (1986), המחזמר המצליח ביותר בכל הזמנים.<ref name=":2"></ref><ref name=":1"></ref> הצלחת הפסקול הייתה חסרת תקדים כאשר הצליח להימכר בלמעלה מ-40 מיליון עותקים ברחבי העולם, דבר שהפך אותו לאלבום המחזמר הנמכר ביותר בכל הזמנים.<ref name=":4"></ref>

שנה לאחר מכן, הוחלט להוציא את, Highlights from The Phantom of the Opera. האלבום כולל שירים שנלקחו מהמחזמר, כדוגמת "The Phantom of the Opera", "The Music of the Night", "All I Ask of You" ו-"Wishing You Were Somehow Here Again".<ref name=":0"></ref> מטרת האלבום המחודש הייתה לכלול את "עיקרי השירים" ("Highlights") שהופיעו במחזמר, תוך ביצוע עריכות מחודשות שלהם.<ref></ref> אותם השירים שצוינו קודם לכן, נכללו באלבום בגרסה מחודשת וערוכה שנעשתה על ידי מפיקים ופזמונאים שונים.<ref name=":0" />

באלבום נכללים הלהיטים "The Phantom of the Opera", "The Music of the Night" / "Wishing You Were Somehow Here Again" ו-"All I Ask of You".<ref name=":3" />

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה 2×
|300,000
|-
!ארצות הברית (RIAA)<ref></ref>
|פלטינה 4×
|4,000,000
|-
!הולנד (NVPI)<ref></ref>
|פלטינה
|100,000
|-
!הממלכה המאוחדת (BPI)<ref></ref>
|פלטינה 3×
|900,000
|-
!ניו זילנד (RMNZ)
|פלטינה 12×
|180,000
|-
!פולין (ZPAV)<ref></ref>
|זהב
|20,000
|-
!קנדה (Music Canada)<ref></ref>
|פלטינה 2×
|200,000
|-
!שוודיה (GLF)<ref></ref>
|זהב
|50,000
|}

== קישורים חיצוניים ==

== הערות שוליים ==

קטגוריה:פסקולים מ-1986
קטגוריה:אלבומי שרה ברייטמן
קטגוריה:פנטום האופרה
קטגוריה:אלבומי מחזמר
קטגוריה:פסקולים באנגלית
קטגוריה:אלבומי חברת פולידור רקורדס
הדיוויזיה ה-39 (בריטניה)

הדיוויזיה ה-39 של הצבא הבריטי הייתה דיוויזיה בריטית אשר לחמה במלחמת העולם הראשונה.

==היסטוריה==
הדיוויזיה הוקמה ב-1915 כחלק מצבא קיצ'נר, וכללה לוחמים בעיקר מהמידלנדס, לונדון ודרום אנגליה. בתחילת 1916 נשלחה הדיוויזיה לצרפת, שם לחמה בקיץ 1916 במהלך הקרב על הסום. בשנת 1917 היא לחמה בקרב פשנדל, ובשנת 1918 ספגה הדיוויזיה אבדות כבדות במתקפת האביב הגרמנית. לאחר שכמעט הושמדה בקרב איפר הרביעי צומצמה הדיוויזיה לקאדר שבילה את שארית המלחמה בהכשרה של מגויסים חדשים, וביולי 1919 פורקה הדיוויזיה.

קטגוריה:עוצבות בריטיות שלחמו בחזית המערבית במלחמת העולם הראשונה
39
כרובית אלמוגים

כרובית אלמוגים או כרובית אלמוג היא ירק חד-שנתי, זן של מין כרוב הבר ממשפחת המצליבים. צבעה תרוג, ולתפרחת שלה צורה של ספירלה לוגריתמית המורכבת מחרוטים פרקטליים, כלומר מורכבים מעותקים מוקטנים של עצמם. כרובית אלמוגים עשירה בוויטמין C, ויטמין K, סיבים תזונתיים וקרוטנואידים. טעמה של כרובית אלמוגים משלב בין טעמם של כרובית וברוקולי.

גידול מסחרי כרובית אלמוגים בישראל החל בעשור השני של המאה ה-21, והיא נמכרת בחודשים ינואר עד אפריל.

==קישורים חיצוניים==

<div class="mw-content-ltr">
* John Walker, [https://www.fourmilab.ch/images/Romanesco/ Fractal Food - Self-Similarity on the Supermarket Shelf], March 22nd, 2005
</div>
==הערות שוליים==

קטגוריה:מצליבים
קטגוריה:ירקות
קרקס קורל

קרקס קורל (באנגלית: Corell Cirque) הוא קרקס קרחוני גדול, בחלק הדרומי של הרי דרווין, בארץ אואטס שבאנטארקטיקה.

הקרקס ממוקם בין קרקס הארווי לבין מצוק דנקן.

הקרקס ממוקם בקצה המזרחי של מפלי הקרח פרבל.

קרח מכיפת הקרח רמת מידנייט זורם דרך קרקס קורל ונשפך אל קרחון הת'רטון.

== היסטוריה ==
=== מקור השם ===

הקרקס נקרא על שם רוברט קורל (Robert Corell), מדען אקלים אמריקאי, שעמד בראש הנהלת תחום מדעי כדור הארץ (Geosciences Directorate) של הקרן הלאומית למדע של ארצות הברית, בין השנים 1987 – 1999.

קורל
Life Is a Beach

Life Is a Beach (בעברית: החיים הם חוף ים) הוא אלבום האולפן החמישי של הדי ג'יי הגרמני סאש. הוא יצא לאור ברחבי העולם ב-31 באוגוסט 2012 על ידי חברת התקליטים טוקאפי רקורדינגס.<ref></ref><ref></ref> הסינגל המוביל מתוך האלבום, "What Is Life", יצא לאור ב-2 בנובמבר 2012, כמה חודשים לאחר יציאתו במטרה לעזור בקידום שלו.<ref></ref>

בשנת 2013, הוחלט להוציא את השיר "The Secret" כסינגל השני מתוך האלבום; בשיר מתארחת הזמרת-יוצרת הבריטית שרה ברייטמן.<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2012
קטגוריה:אלבומים באנגלית
ליתיום הידרוקסידי

ליתיום הידרוקסיד היא תרכובת אי אורגנית שנוסחתה LiOH. ליתיום הידרוקסיד הוא בסיס חזק המסיס במים ובמידת מה גם באתנול, החומר הוא מוצק לבן היגרוסקופי.

=== הכנה ===
חומר הגלם להפקת הליתיום הוא ספודומן. ליתיום הידרוקסיד מופק בתעשייה מליתיום פחמתי Li<sub>2</sub>CO<sub>3</sub> בתגובת מֵטָתֵזה עם סידן הידרוקסידי

<math>Li_2CO_3 +Ca(OH)_2 \rightarrow 2LiOH + CaCO_3 </math>

בתגובה זו מתקבל תוצר ממויים שניתן לייבש בחימום ל־180°C בריק.

דרך אחרת היא תגובה של נתרן הידרוקסידי עם ליתיום גופרתי

<math>Li_2SO_4 + 2NaOH \rightarrow 2LiOH + Na_2SO_4</math>

=== שימושים ===

השימוש העיקרי בליתיום הידרוקסידי הוא בייצור חומר הקתודה ליתיום קובלט אוקסיד (Lithium cobalt oxide) לסוללות יוני ליתיום.

שימוש נוסף הוא כחומר סופח פחמן דו-חמצני בכלי טיס, צוללות וחלליות. החומר סופח את הפחמן הדו-חמצני ומונע הצטברותו באוויר

<chem>2LiOH + CO_2 -> Li_2CO_3 +H_2O</chem>

==קישורים חיצוניים==

== הערות שוליים ==

קטגוריה:בסיסים
קטגוריה:הידרוקסידים
קטגוריה:ליתיום: תרכובות
S4!Sash!

הוא אלבום האולפן הרביעי של הדי ג'יי הגרמני סאש. האלבום יצא לאור ברחבי העולם ב-11 בנובמבר 2002 וברחבי אוסטרליה ב-21 ביולי 2003 על ידי חברת התקליטים וירג'ין רקורדס.<ref name=":0"></ref> הסינגל המוביל מתוך האלבום, "Ganbareh", יצא לאור ב-24 ביוני 2002, כמה חודשים לפני יציאתו במטרה לעזור בקידום שלו.<ref name=":0" />

בשנת 2013, הוחלט להוציא את השיר "The Secret" כסינגל, עשר שנים לאחר יציאתו המקורית; בשיר מתארחת הזמרת-יוצרת הבריטית שרה ברייטמן.<ref></ref> השיר נכלל במקור באלבום הזה, אך מעולם לא הופץ מתוכו כסינגל.<ref name=":0" /> בשנת 2004, הוציאה ברייטמן את אלבום האוסף שלה, The Harem Tour, בו נכלל השיר בשם, "The Secret Still Remains".<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2002
קטגוריה:אלבומים באנגלית
אהרון קורצמן

אהרון קורצמן (באנגלית: Aaron Kurtzman; נולד בשנת 1929), הוא שחיין יהודי-אמריקאי, אלוף המכביה השלישית (1950) במשחה ל-200 מטר חזה.

== ביוגרפיה ==
קורצמן למד באוניברסיטת סיטון הול בניו ג'רזי.

===1950===
====אלוף המכביה====
בתחרויות השחייה של המכביה השלישית שנערכו בבריכת בת גלים בחיפה באוקטובר 1950 זכה קורצמן במדליית זהב במשחה ל-200 מטר חזה בשיא מכביה חדש של 2:44.5 דקות, לפני השחיין האולימפי דזמונד כהן מדרום אפריקה (2:59.2 דקות) ומאיר מוזס מישראל שקבע שיא הפועל חדש של 3:02.0 דקות. התוצאה שקבע הייתה יכלה להקנות לו את המקום החמישי באולימפיאדה (לונדון 1948)

=== שחיין ותיקים ===
קורצמן השתתף במשך שנים רבות באליפות ארצות הברית לוותיקים וזכה במדליות רבות. באליפות ארצות הברית לוותיקים שנערכה בשנת 1984 זכה במדליית זהב במשחה ל-200 מטר פרפר לגיל 55–59 בתוצאה של 3:22.12 דקות.

==תארים והישגים ==
* בשנת 1981 זכה קורצמן להיכלל בהיכל התהילה של אוניברסיטת סיטון הול.

==קישורים חיצוניים==

* 
* 

== הערות שוליים ==

קטגוריה:שחייני חזה
קטגוריה:שחיינים יהודים אמריקאים
קטגוריה:אלופי המכביה: שחיינים
קטגוריה:בוגרי אוניברסיטת סיטון הול
קטגוריה:אמריקאים שנולדו ב-1929
Moneyval

מאניבאל (באנגלית: Moneyval) הוא ארגון אירופאי אזורי העוסק במניעת הלבנת הון ומימון טרור<ref></ref>.

הגופים החברים בקבוצה אוספים מידע על פעילויות פיננסיות חשודות וחריגות, מעבדים אותו ומשתפים את הממצאים עם גורמי אכיפת החוק הרלוונטיים<ref></ref>.

הקבוצה מאגדת יחידות מודיעין פיננסי מ-47 מדינות מרחבי העולם וביניהן מדינת ישראל שצורפה בשנת 2013.

הארגון מבצע ביקורות למדינות החברות בו ובודק את עמידתן ביישום התקנים הבינלאומיים<ref></ref>.

== היסטוריה ==
מאניבאל הוקמה תחת השם PC-R-EV בשנת 1997 על ידי מועצת אירופה במטרה לפקח אחר יישום של התקנים הבינלאומיים למניעת הלבנת הון ומימון טרור.

בשנת 2002, הוחלף שם הארגון לוועדת המומחים לבדיקת הלבנת הון ומימון טרור<ref></ref>.

בשנת 2010, הוחלף שם הארגון ל-Moneyval.

בשנת 2011, החל הארגון לתפקד כגוף עצמאי הכפוף למועצת אירופה.

בשנת 2013, צורפה הרשות לאיסור הלבנת הון ומימון טרור כחברה בקבוצה.

== ראו גם ==
* הלבנת הון
* חוק איסור הלבנת הון
* עיצום כספי
* השתמטות ממס
* Tracfin
* Egmont Group

== קישורים חיצוניים ==

* 
* [http://www.amnet.co.il/index.php/mainmenu-2/mainmenu-74/2697-moneyval-2018 ארגון Moneyval פרסם את דו"ח הפעילות השנתי לשנת 2018], אתר אמנט
* [https://www.boi.org.il/he/NewsAndPublications/PressReleases/Pages/091001s.aspx הודעת הפיקוח על הבנקים בנושא כתב אישום נגד חב' פועלים שירותי נאמנות], אתר בנק ישראל
* [https://www.inn.co.il/news/267101 ביקורת על ישראל בתחום המלחמה בהלבנת הון], ערוץ 7
* [https://www.tazkirim.gov.il/s/law-item/a093Y00001RFECoQAP/טיוטת-צו-איסור-הלבנת-הון-חובות-זיהוי-דיווח-וניהול-רישומים-של-זירת-סוחר-לחשבונו?language=iw טיוטת צו איסור הלבנת הון], אתר משרד המשפטים

== הערות שוליים ==

קטגוריה:ארגוני מאבק בהלבנות הון
קטגוריה:ארגוני מאבק במימון טרור
קטגוריה:מימון טרור
מריניה גראנדה

מריניה גראנדה (בפורטוגזית: Marinha Grande) היא עיירת חוף, הממקומת בקרבת העיר לייריה אשר במערב פורטוגל<ref></ref>.

העיר חוגגת מדי שנה את יום העלייה לשמיים (Ascension Day).

העיר נמצאת במרחק של כ-130 ק"מ מהעיר ליסבון, כ-80 ק"מ מהעיר קוימברה וכ-193 ק"מ מהעיר פורטו.

== היסטוריה ==
יער פיניאל דה לייריה ניטע במאה ה-13 על ידי אפונסו השלישי והורחב בהמשך על ידי דיניש, מלך פורטוגל, כדי לספק עצים לתעשייה הימית.

במאה ה-18, הוקם מפעל הזכוכית המלכותי (Real Fabrica de Vidros) ונקנה על ידי היזם האנגלית וויליאם סטפנס.

בשנת 1934, נערכה בעיר התקוממות נגד שלטון אסטדו נובו<ref></ref>.

== כלכלה ==
מריניה גראנדה היא יצרנית הזכוכית הגדולה ביותר בפורטוגל ומוכרת בזכות יער האורנים וחופי הים המרהיבים שבה.

== קישורים חיצוניים ==

* 

== הערות שוליים ==

קטגוריה:פורטוגל: ערי חוף
קטגוריה:פורטוגל: ערים
לוטראקי

לוטראקי
לוטראקי (ביוונית: Λουτράκι) הוא אתר נופש פופולרי במפרץ קורינתוס אשר באזור פלופונסוס שביוון. אתר הנופש ממוקם כ-81 קילומטרים מערבית לאתונה ו-8 קילומטרים צפונית-מזרחית לעיר קורינתוס. אתר הנופש ממקום בתחום הרשות המקומית לוטראקי-פראכורה-אגיו תיאודורוי. לוטראקי ידועה במיוחד בעבור המעיינות המינרליים הטבעיים הרבים שבה ואתרי הספא שבה. זהו אחד מאתרי הנופש העתיקים ביותר ביוון אשר היה נודע עוד בימי קדם בזכות המעיינות החמים שבו.

בימי קדם נודע המקום בשם "תרמה" (Θερμά). 

בשנת 1928 נהרסה לוטראקי כליל ברעידת אדמה עזה שפקדה את האזור. לוטראקי נבנתה מחדש מאז.

== תיירות ==
תיירים רבים מבקרים בלוטראקי מדי שנה (במיוחד במהלך עונת הקיץ) וכלכלת לוטראקי תלויה לחלוטין בענף התיירות.

מתקני התיירות החשובים ביותר בלוטראקי כוללים בין היתר:

* את מרכז הספא התרמי הגדול ביותר ביוון.
* הקזינו של לוטראקי - הקזינו הגדול ביותר ביוון אשר הוקם במקור ב-1995.
* מרכז אלכסנדריו בו נערכים כנסים בינלאומיים רבים.
זאת בנוסף למלונות רבים, אתרי נופש, וילות חוף ועוד.

== קישורים חיצוניים ==

* 

קטגוריה:יוון: יישובים
קטגוריה:יוון: תיירות
סדרמאלם

סדרמאלם (בשוודית: Södermalm; מכונה גם סודר (Söder) הוא רובע ואי במרכז סטוקהולם.

== גאוגרפיה ==
הרובע מורכב מהאי סדרמאלם ומשני איים קטנים המחוברים אליו ממערב (לאנגהולמן וריימרסהולם), וכולל גם את השכונה האמארבי שוסטאד אשר הייתה בעבר אזור תעשייה שהוסב לשכונת מגורים.

סדרמאלם מחוברת לאזורים הסובבים אותה באמצעות גשרים מרובים. האזור מחובר לאזור העיר העתיקה של סטוקהולם (Gamla stan) באמצעות גשר סלוסן (בשוודית: Slussen).

בשנת 2011 חיו בסדרמאלם 101 אלף תושבים. המחוז משתרע על פני 5.71 קמ"ר. סדרמאלם הוא אחד מהמקומות עם צפיפות האוכלוסייה הגבוהה ביותר בסקנדינביה. במשך שנים רבות אזור סדרמאלם נחשב לחלק העני ביותר של סטוקהולם. המצב השתפר במידה ניכרת בסוף המאה ה-20 ותחילת המאה ה-21.

== גלריית תמונות ==
<gallery widths="250px">
Mitt soder.jpg|תצלום מ-2001 של סדרמאלם
Gotgatan_Stockholm_2005-09-02.jpg|רחוב גוטגאטאן
Södermalm_flygfoto_1937.jpg|צילום של סדרמאלם משנת 1937
</gallery>

== קישורים חיצוניים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סטוקהולם